Аполон Майков
Рой мисли в дълбините на душата…

Превод от руски: Надя Попова, —

chitanka.info

Рой мисли в дълбините на душата е стаен;

поет ли си — дори при тяхното рождение

усещаш полъха на бъдното творение.

Те зреят като семена в съня блажен

и чакат своя час, и чакат тръпно знака —

да се изтръгнат, да пронижат мрака…

И слизаш скришом ти понякога при тях,

в съня им тайнствен се заглеждаш плах,

тъй както вечер майката стои безмълвна

над спящите деца сред стая, с тайни пълна…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.